তিনি নতুন রক্ত সঞ্চলনের কথা বলেছেন। মনোনয়ন দেবার সময় শিক্ষিত, সৎ তরুণদের বেছে নেবার ওপর গুরুত্ব দিয়েছেন। এধরনের বক্তব্য অত্যন্ত জনপ্রিয় ও তরুণদের মধ্যে যারা মনোনয়ন প্রত্যাশি তাদের জন্য সুখকর। কিন্তু অন্যদিকে তিনি যুবলীগ-ছাত্রলীগকে অভিযুক্ত করেছেন বিতর্কিত কর্মকান্ডের জন্য। রাজনৈতিক দলে নতুন নেতাকর্মীদের আগমণ ঘটে মুলতঃ ছাত্র ও যুব সংগঠনের মাধ্যমে। এ সংগঠনগুলোকে রাজনৈতিক কর্মী তৈরির কারখানা বলা যেতে পারে। বিশেষ করে ছাত্র সংগঠনকে। উনার ‘নিউ ব্লাড’ থিয়োরি মতে যদি আওয়ামী লীগের মনোনয়ন দেয়া হয়, তহালে যুবলীগ-ছাত্রলীগ থেকে উঠে আসা নেতাকর্মীদের মধ্য থেকেই দিতে হবে। কিন্তু তাঁর কথামতোই আমরা ধরে নিতে পারি বর্তমান যুবলীগ ও ছাত্রলীগের নেতাকর্মীরা বিতর্কিত কর্মকান্ডের জন্য পঁচে গিয়েছে। সুতরাং যুবলীগ-ছাত্রলীগের বর্তমান নেতৃত্ব থেকে মনোনয়ন দিয়ে কথিত অসৎ এমপিদের স্থলাভিষিক্ত করা যাবে না। শুধূমাত্র রাজনীতি বিবর্জিত কিংবা যৎসামান্য রাজনীতির সাথে সম্পৃক্ততা থাকার কারনে অথবা প্রভাব-প্রতিপত্তি খাটিয়ে হঠাৎ রাজনৈতিক নেতা বনে যাওয়াদের দিয়েই কি ‘নিউ বøাড’ থিয়োরির প্রয়োগ হবে? এটা তো দেশের রাজনীতির জন্য আরো ভয়াবহ। এই ফর্মুলায় তো দীর্ঘদিনের আন্দোলন-সংগ্রামে পরীক্ষিত ত্যাগি নেতাকর্মীদের পরিবর্তে রাজনৈতিক টাউট আর সুবিধাবাদিদের জন্য সুবর্ণ সুৃযোগ করে দেয়া, প্রকারান্তরে যা সুশীলদের বিরাজনীতিকরণ নীতি বাস্তবায়নেরই নামান্তর।